gl gl gl es en gl gl ast es pt es gl gl gl gl en ast gl gl es en gl en it fr gl es gl gl gl es pt en en en gl gl gl gl gl gl gl gl gl gl gl gl gl gl lt es pt en en en gl gl it gl gl pt es gl gl gl gl gl it gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
A Festa do Apego, un ano máis "pola vida e pola lingua" - Nós Televisión
O sábado 22, no Auditorio de Galicia celebrarase a Festa do Apego que se centra na socialización en galego dos máis pequenos
O Auditorio de Galicia acollerá o 22 de decembro unha nova edición da Festa do Apego. O programa, no que participan máis de 20 Concellos galegos, está enfocado a crianzas de 0 a 6 anos e tenta servir como axente normalizador da lingua galega. Baixo o lema “pola vida e pola lingua”, dende Apego recalcan a importancia de socializar e crear vínculos no idioma propio desde a infancia xa que constitúe a base da futura identidade dos cativos. Presentou o programa o alcalde de Compostela, Martiño Noriega.
Teatro e contos, proxeccións audiovisuais, obradoiros de construción de xoguetes e instrumentos, e sobre todo moita música ocuparán de 12 da mañá a 7 da tarde a xornada do Sábado de 22. Toda a información aquí.
Para fomentar o uso do galego entre as crianzas, a Festa do Apego chega cargada de actividades, diversión e tamén de información por parte de diferentes colectivos. O teatro será un dos protagonistas da programación, con dúas propostas ben diferentes. Pola mañá, os nenos e nenas de 0 a 3 anos poderán gozar de O aloumiño dunha estrela, de Avoa Youja, en dúas sesións ás 12:00 e ás 13:00 horas. Trátase dun espectáculo sensorial, para que os máis pequenos e pequenas gocen da poesía das imaxes, co arrolo da música da arpa.
Xa pola tarde, ás 17:00 e ás 18:00 horas, Caramuxo Teatro representará Redondo, un espectáculo pensado para nenos e nenas de 1 a 4 anos que conta a historia de Mr. Round, un personaxe ao que lle fascinan todos os obxectos redondo
En canto aos contos, pola mañá, Raquel Queizás levará á Festa do Apego o seu Nano vai á escola, en dobre sesión ás 12:00 e ás 13:00 horas. Trátase da historia de Nano, unha ra pequena que afronta a aventura do inicio da súa etapa escolar, e faino ademais utilizando a súa lingua propia. Xa pola tarde, haberá dúas propostas distintas: Avós, de Trinke Trinke, ás 17:00 horas; e O Apalpador, de Anxo Moure, ás 18:00 horas.
A Festa do Apego estará tamén cargada de música. A partir das 12:30 horas, Mamá Cabra tomará o Auditorio co seu espectáculo Deveribés, no que fai un percorrido polos grandes éxitos da banda, unha das referencias na música infantil galega. Xa pola tarde, a partir das 19:30 horas, a Banda Municipal de Música de Santiago e a compañía de circo Pistacatro xuntaranse no espectáculo Orquestra de Malabares. Nel, os malabaristas convértense en bailaríns da Banda, e os músicos transfórmanse en actores, baixo a dirección de Casiano Mouriño e de Pablo Reboleiro. O espectáculo está pensado para nenas e nenos de máis de catro anos.
Artigo anteriorSeguimento masivo na xornada de folga do persoal da CRTVG
Seguinte artigoA veciñanza da Casalonga recibirá o novo ano cargado de preocupación: Toysal presentará en xaneiro o seu novo plan para a canteira
ARTIGOS RELACIONADOSMÁIS DO AUTOR
Galego de Todo o Mundo
Vogais abertas e fechadas no galego, em crise?
Parabéns ás premiadas nos III Premios Mil Primaveras da CTNL
Pensatermos, un novo xogo para fomentar o uso do galego
A Mesa esixe que o Estado deixe de reproducir prexuízos contra o galego
A Mesa convoca unha mobilización contra a exclusión do galego polo Ministerio
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.